google/wiki40b huggingface dataset:
कंवरपाल गुर्जर

जीवन परिचय-

कंवरपाल गुर्जर का जन्म 8 मई, 1960 में यमुनानगर के बहादुरपुर गांव में माँ श्री मति जगवती देवी और पिता श्री मान चन्दन सिंह के घर में हुआ था। यह साधारण से किसान परिवार से ताल्लुक रखते हैं। कंवरपाल स्कूल की सभी गतिविधियों में काफी आगे थे। इन्होंने प्राथमिक शिक्षा अपने ही गाँव बहादुरपुर के (Government School) स्कूल से प्राप्त की थी,पढ़ाई के इसी शौक के चलते कंवर जी ने मेट्रिक की परीक्षाओ में अपने ग्राम में सबसे अधिक अंक पराप्त किये। कंवर पाल दसवीं पास करने के बाद यमुनानगर के M.L.N कॉलेज से अपनी उच्च शिक्षा प्राप्त करने के साथ-साथ इसी कॉलेज से B.A में प्रवेश किया। अपनी माटी से अपना जोड़ाव बनाए रखने के लिए कही नौकरी न करना सही समझा और कृषि व् समाज सेवा को अपना कार्य व् पूजा माना| कुछ समय बाद अपने माता पिता के आशीर्वाद से कंवरपाल जी श्री मति सुनीता जी के साथ विवाह बंधन में बंध गए और भगवान के आशीर्वाद से आज एक बेटा और दो पुत्रिया हैं।
एकिएक, अलास्का

एकिएक (अंग्रेज़ी: Akiak) संयुक्त राज्य अमेरिका के अलास्का राज्य के बॅथल जनगणना क्षेत्र में एक कस्बा है। 2010 की जनगणना में यहाँ की जनसंख्या 346 थी। एकिएक का कुल क्षेत्रफल 8.1 वर्ग किमी है जिसमें से 5.4 वर्ग किमी भूक्षेत्र और 2.6 वर्ग किमी जलक्षेत्र है। जनसंख्या घनत्व 63.7 किमी² है। यहाँ के वर्तमान (जुलाई 2015 में) महापौर का नाम ईडा ऍम जैस्पर है।

जनसांख्यिकी

2000 की जनगणना में एकिएक में 309 लोग, 69 कुनबे, और 54 परिवार थे। जनसंख्या घनत्व 60.6/किमी² था। 14.9/किमी² घनत्व के साथ कुल 76 निवास-योग्य इकाईयाँ थी। प्रजातीय बनावट इस प्रकार थी: मूल अमेरिकी (92.88%), श्वेत (4.85%), दो या दो से अधिक प्रजाती के (2.27%)। किसी भी प्रजाती के हिस्पैनिक या लैटिनो 0.65% थे।
आईबीएन खबर

आईबीएन खबर हिन्दी का एक ऑनलाइन समाचार पोर्टल है॥
आप आये बहार आई

संक्षेप

रोहित (राजेन्द्र कुमार), व्हिस्की (राजेन्द्रनाथ) और कुमार (प्रेम चोपड़ा) बचपन के दोस्त हैं। एक बार व्हिस्की के साथ कहीं जाते समय, रोहित सुंदर नीना (साधना) से मिलता है और उसके साथ प्यार में पड़ जाता है। इसके बाद, वह उसके पिता (राज मेहरा) के साथ मिलता है, जहाँ उनका ठीक से परिचय होता है और वह भी उससे प्यार करने लगती है। अनजाने में, कुमार भी नीना से शादी के लिए अपना प्रस्ताव भेजता है, लेकिन वह न केवल इसे अस्वीकार करता है, बल्कि इसका उपहास भी बनाती है। कुमार नाराज हो जाता है। वह बदला लेने की योजना बनाता है। नीना और रोहित की शादी से कुछ समय पहले, जब आधिकारिक रूप से शादी तय हो जाती है, नीना अनजाने में कुमार को रोहित समझकर उसके साथ हो जाती है। अब रोहित और कुमार दुश्मन बन जाते हैं। उनका झगड़ा होता है और कुमार अपनी बाईं आंख में दृष्टि खो देता है। यह महसूस करते हुए कि वह अब रोहित के लायक नहीं है, नीना उससे शादी करने से इंकार कर देती है।
नीना को पता चलता है कि वह कुमार के बच्चे के साथ गर्भवती है और आत्महत्या करने की कोशिश करती है। रोहित उसे ऐसा करने से रोकता है और पास के शिव मंदिर में उससे शादी करता है। रोहित बच्चे को अपने बेटे के रूप में पालता है। कुमार, जो अब एक ज्ञात अपराधी है, रोहित के पास पैसा मांगने आता है। जब वह और रोहित में बहस हो रही होती है, रोहित यह जानकारी बाहर निकाल देता है कि बच्चा उसका नहीं है। कुमार चुपके से इस जानकारी को रिकॉर्ड कर लेता है और उसे ब्लैकमेल करता है। एक दिन वह रोहित के बेटे का अपहरण कर लेता है। रोहित अपने बेटे को वापस पाने के लिए उसके ठिकाने पर जाता है। उनकी लड़ाई के दौरान, रोहित बुरी तरह से घायल हो जाता है, लेकिन तब नीना आती है और कुमार को उसके ही गुंडे की बंदूक से मार देती है। रोहित, नीना और उनका बेटा खुशी से रहते हैं।
उल्स्टर डिफेंस एसोसिएशन

यह विश्व का एक प्रमुख आतंकवादी और उग्रवादी संगठन हैं |
नर्मदापुरम् संभाग

नर्मदापुरम डिवीज़न,
 मध्य प्रदेश राज्य में एक भौगोलिक एरिया है।
विभाजन का औपचारिक रूप से उद्घाटन किया पर 27 अगस्त, 2008. इसमें होशंगाबाद, हरदाऔर बैतूल जिले में है।  तीन जिलों के थे पहले भाग के भोपाल संभागहै।
जुनून (1992 फ़िल्म)

संक्षेप

नीता बॉम्बे, भारत में अपनी मां और पिता के साथ एक मध्यम वर्गीय जीवनशैली जीती है और एक अस्पताल में सर्जन के रूप में काम करती है। वह विवाह योग्य उम्र की है और रवि के नाम के एक संघर्षरत संगीतकार / गायक से प्यार करती है। ये उसकी माँ को पसंद नहीं है, जो चाहती है कि वह किसी ऐसे व्यक्ति से शादी करे जो अमीर हो। एक दिन एक बुरी तरह घायल पुरुष को अस्पताल में भर्ती कराया जाता है। उसे मृत घोषित किया जाता है, लेकिन वो नीता की मदद से ठीक हो जाता है और उसे छुट्टी दी जाती है। वह नीता के घर जाता है, खुद को अमीर विक्रम चौहान के रूप में पेश करता है और उसके माता-पिता से नीता का हाथ माँगता है। वह तुरंत स्वीकार करते हैं। लेकिन नीता रवि से शादी करना चाहती है और उसके साथ भागने की योजना बना रही है। उस दुर्भाग्यपूर्ण दिन, रवि वहाँ आने में नाकाम रहा और टूटे दिल से नीता ने विक्रम से विवाह करने का फैसला किया। विवाह बड़े धूमधाम और समारोह के साथ होता है। जब रवि ने नीता के जीवन में फिर से प्रवेश करने का प्रयास किया, तो उसने उसे मना कर दिया। वह नहीं जानती कि रवि की योजना विक्रम ने खराब की थी और जो वास्तव में दिन के दौरान एक इंसान है और मध्यरात्रि में एक क्रूर आदमखोर बाघ में बदल जाता है - और वह उसका अगला भोजन भी हो सकती है।
स्माइली

स्माइली (या हॅपी फेस) एक मुस्कुराते चेहरे का प्रतित है जो चलित संस्कृति का महत्वपूर्ण हिस्सा हैं। १९६३ में बनी पहली स्माइली का रूप सरल था जो एक पीले गोल में दो काले बिन्दु और एक गोलाकार चाप के साथ बना था। ये दो बिन्दु आँखे और गोलाकार चाप मुंह का प्रतिनिधित्व करते। दिसंबर १९६३ में डिजाइनर हार्वे रॉस बॉल ने इस स्माइली को सर्वप्रथम बनाया था।
राजस्थानी साहित्य

राजस्थानी साहित्य ई॰ सन् १००० से विभिन्न विधाओं में लिखी गई है। लेकिन सर्वसम्मत रूप से माना जाता है कि राजस्थानी साहित्य पर कार्य सूरजमल मिश्रण  के कार्य के बाद आरम्भ हुआ। उनका मुख्य कार्य वंस भास्कर और वीर सतसई में है। वंस भास्कर राजपूत राजकुमारों का उल्लेख आता है जिन्होंने राजपूताना (वर्तमान राजस्थान) का नेतृत्व किया।
मध्यकालीन राजस्थानी साहित्य में मुख्यतः काव्यात्मक है और यह सामान्यतः राजस्थान के वीरों की गाथाओं से भरपूर होता है। 
पूर्व राजस्थानी साहित्य प्रमुखतः जैन संतो द्वारा रचित है। पूर्व राजस्थानी को मारू गुर्जर (या डिंगल) के रूप में जाना जाता है जो गुजराती के बहुत निकट है।
ज़ाहिदा जेदी

जीवनी

ज़ाहिदा जैदी का जन्म 4 जनवरी 1930 को मेरठ, भारत में हुआ। वह पांच बहनों में सबसे कम उम्र की  थी। उसके पिता, एस. एम मुस्तेह्सिन जैदी,  कैम्ब्रिज विश्वविद्यालय में गणित पढ़ाते रहे थे और मेरठ में एक जाने-माने वकील थे। जब ज़ैदी बहुत छोटी था, तब उसके पिता की मौत हो गई थी। उस के दादा, के जी सैकुलन एक प्रसिद्ध सामाजिक सुधारक थे, जबकि उसके नाना, मौलाना ख्वाजा अल्ताफ हुसैन हाली एक उर्दू कवि थे। उसकी एक बड़ी बहन, सजीदा जैदी, जो उसके दो महीने बाद मर गई, भी एक प्रसिद्ध कवि और अलीगढ़ मुस्लिम विश्वविद्यालय (एएमयू) में शिक्षा की प्रोफेसर थी; साहित्यिक समुदाय में दोनों को "जैदी बहनों" के रूप में जाना जाता था।  हालांकि वो रूढ़िवादी मुस्लिम समाज से थी, उसने और साजिदा ने  एएमयू में छात्र रहते बुर्का पहनना बंद कर दिया था और वह अपनी साइकिल पर कक्षा में जाती थीं। 
उसकी विधवा माता ने परिवार को मेरठ से पानीपत स्थानांतरित कर दिया और अपनी लड़कियों को एएमयू में अध्ययन करने के लिए  भेजा, क्योंकि यह एक प्रमुख शैक्षिक संस्थान था।  एएमयू में, जैदी ने बीए और अंग्रेजी भाषा में एमए की डिग्री प्राप्त की। उन्होंने कैम्ब्रिज विश्वविद्यालय में एक संशोधित ओवरसीज मेरिट स्कॉलरशिप के साथ पढ़ाई करते हुए इंग्लैंड में अपना अकादमिक कैरियर जारी रखा, जहां उन्होंने अंग्रेजी में बीए ऑनर्स और एमए की डिग्री प्राप्त की। भारत लौटने पर, उन्होंने 1952 से 1964 तक लेडी इरविन कॉलेज और मिरांडा हाउस, दिल्ली विश्वविद्यालय, और महिला महाविद्यालय, एएमयू में अंग्रेजी पढ़ायी। 1964 में उन्हें एएमयू विभाग में रीडर नियुक्त किया गया था। 1983 में वह अंग्रेजी की प्रोफेसर बन गई 1988 में सेवानिवृत्त हुई। इससे पहले, 1971-72 के दौरान, उन्होंने शिमला में इंडियन इंस्टीट्यूट ऑफ एडवांस्ड स्टडीज में एक फैलो के रूप में काम किया।
पोखरा

शिक्षा एवं स्वास्थ्य

पर्यटन केन्द्र होने के साथ साथ पोखरा पश्चिमांचल विकास क्षेत्र का शिक्षा, स्वास्थ्य व वाणिज्य केन्द्र भी है। पोखरा विश्वविद्यालय यहीं अवस्थित है। पश्चिम नेपाल का सबसे प्रसिद्ध क्याम्पस पृथ्वीनारायण क्याम्पस यहीं अवस्थित है। पश्चिमांचल इन्जीनीयरिंग क्याम्पस, मणिपाल मेडिकल कॉलेज, जनप्रिय क्याम्पस, नर्सिंग क्याम्पस, गण्डकी बोर्डिंग स्कूल आदि यहाँ के प्रमुख शिक्षण संस्था है। पस्चीमान्चल क्षेत्रीय अस्पतालके साथ साथ मणीपाल मेडीकल कलेज शिक्षण अस्पताल कुष्ठ रोग अस्पताल, लगायत ५० से अधिक श्वास्थ संस्था पोखारा में मौजुद है।

संचार

पोखरा में आधुनिक संचार सुविधा इमेल, इन्टरनेट, प्रीपेड, पोष्टपेड मोवाइल, लोकल एस टि डि, आइ एस डि फोन सुविधा के साथ साथ रेडीयो नेपालका पस्चीमान्चल प्रसारण केन्द्र, चार प्राइभेट एफ एम रेडीयो भि संचालित है। नेपाल भीतर पोखरा का टेलीफोन कोड ०६१ है।

परिवहन

राजधानी काठमाण्डौ, गोरखा व भरतपुर, नेपाल लगायत देश के पुर्वी क्षेत्र से पोखरा को पृथ्वी राजमार्ग जोडता है। भैरहवा के भारतीय सिमा से पोखरा को बुटवल होते हुए सिदार्थ राजमार्ग जोडता है। पोखरा-बाग्लुंग-बेनी सडक पोखरा को उत्तर पश्चिम के भूभागौं (मुक्तिनाथ, मुस्तांग) से जोडता है। सहरी यातायात सहज है। ट्याक्सी कहि भी मिल सकता है। पोखरा मैं एक आन्तरिक विमानस्थल है। इस विमानस्थल को क्षेत्रीय स्तर का अन्तराष्ट्रीय विमानस्थल बनाने का प्रयास हो रहा है। अभी यह विमानस्थल से काठमाण्डौ, भरतपुर व जोमसोम तक का उडान उपलब्ध है। पोखरा से दिल्ली तक की डाइरेक्ट बस सेवा भी उपलब्ध है।
पोसवाल

पोसवाल भारत, पाकिस्तान और अफ़्गानिस्तान में पाये जाने वाली एक गुर्जर गोत्र है।
अर्जुन होम्योपैथी

अर्जुन नाम से एक होम्योपैथी की औषधि बनायी जाती है। यह अर्जुन वृक्ष के रस से बनती है।
मनमोहन सरल

1966 Griffin Award.jpg जन्म : 28 दिसम्बर 1934, नजीबाबाद, उत्तरप्रदेश।
शिक्षा : एम.ए., बी.एससी., एलएल.बी.
कार्यक्षेत्र : संपादन, अध्यापन व लेखन। पहली कहानी 1949 में छपी और पहला कहानी संग्रह 'प्यास एक : रूप दो' 1959 में छपा और चर्चित हुआ। 1958 में महानंद मिशन कालेज, गाज़ियाबाद में प्राध्यापक से कार्यजीवन का प्रारंभ। 1961 में भारत के सर्वश्रेष्ठ और बहुचर्चित साप्ताहिक 'धर्मयुग' के गरिमामय काल में सहायक संपादक पद सँभाला और '89 तक इसी पद पर बने रहे। 1989 से '93 तक हिंदी फिल्मफेअर का कार्यभार संभाला। 1993 से '95 तक नवभारत टाइम्स में सह संपादक रहे और फिर सांध्यकालीन 'दैनिक दोपहर' के संपादक रहे। इस बीच देश भर के प्राय: सभी प्रतिष्ठित पत्र-पत्रिकाओं में रचनाएँ छपती रहीं। कुछेक किताबें प्रकाशित हुईं जिनमें से कुछ पर पुरस्कार सम्मान भी मिले। हिंदी के प्रतिनिधि साहित्य को समर्पित कई संकलन संपादित किए।
लगभग चार दशक से कला विषयक लेखन। पत्र-पत्रिकाओं में नियमित स्तंभ। ललित कला अकादमी की मानद सदस्यता। राजस्थान ललित कला अकादमी, भारत भवन- भोपाल, उत्तर प्रदेश ललित कला अकादमी, राष्ट्रीय गैलरी, मोहिले सेंटर-मुंबई आदि में आयोजित कला संबंधी सेमिनारों-आयोजनों में सक्रिय भागीदारी, ललित कला अकादमी द्वारा आयोजित कला प्रतियोगिताओं की निर्णायक समिति की मानद सदस्यता, राष्ट्रीय गैलरी, मुंबई की वार्षिक प्रदर्शनी के क्यूरेटर आदि। हुसेन, रज़ा, जहांगीर सबावाला, तैयब मेहता जैसा वरिष्ठ चित्रकारों से लेकर सुजाता बजाज जैसे युवा चित्रकारों के साक्षात्कारों का संकलन 'कला क्षेत्रे' प्रकाशित और चर्चित। देश-विदेश की अनेक यात्राएँ, जिनमें सम्मिलित हैं पूर्वी यूरोप से लेकर पश्चिमी यूरोप के बहुत से देश, स्केंडिनेवियाई देश तथा रूस, अमेरिका व कनाडा।
संप्रति : मुंबई विश्वविद्यालय के पत्रकारिता विभाग में मानद प्राध्यापक एवं स्वतंत्र लेखन। माखनलाल चतुर्वेदी राष्ट्रीय पत्रकारिता विश्वविद्यालय की फैलोशिप के अंतर्गत 'पत्रकारिता में कला-पक्ष' विषय पर शोध एवं अध्ययन।
पुरस्कार व सम्मान : राष्ट्रीय एवं अंतर्राष्ट्रीय स्तर के साहित्य, पत्रकारिता एवं कला संबंधी कई पुरस्कार, अमेरिका के बाल्टीमोर राज्य की मानद नागरिकता तथा ऑल इंडिया कांफ्रेंस ऑफ इंटलेक्चुअल्स के मिलेनियम अधिवेशन में सम्मान एवं 'मेरठ-रत्न' सम्मान। अंतर्राष्ट्रीय फ़िल्म फेस्टिवल एवं मध्यप्रदेश फ़िल्म समारोह की पुरस्कार समितियों की ज्यूरी सदस्यता।
शिवराम कश्यप

शिवराम कश्यप (सन् १८८२ - १९३४), भारतीय वनस्पतिविज्ञानी थे। अभिनेत्री कामिनी कौशल इनकी पुत्री थीं।

परिचय

शिवराम कश्यप का जन्म पंजाब के झेलम नगर के एक प्रतिष्ठित सैनिक परिवार में हुआ था। सन् १८९९ में आने पंजाब विश्वविद्यालय की मैट्रिकुलेशन परीक्षा पास की तथा सन् १९०४ में आगरा के मेडिकल स्कूल की उपाधि परीक्षा में उत्तीर्ण विद्यार्थियो में सर्वप्रथम स्थान प्राप्त किया। मेडिकल स्कूल में पढ़ते समय ही आपने इंटरमीडिएट सायंस की परीक्षा दी और पंजाब विश्वविद्यालय में सर्वप्रथम आए। उत्तर प्रदेश के मेडिकल विभाग में सेवा आरंभ की ओर सेवा करते हुए पंजाब विश्वविद्यालय की बी.एस-सी. परीक्षा भी दी और फिर सर्वप्रथम स्थान प्राप्त किया। सन् १९०६ में गवर्नमेंट कालेज, लाहौर, में आप सहायक प्रोफेसर नियुक्त हुए तथा तीन वर्ष बाद वनस्पति शास्त्र का विषय लेकर, आपने एम.एस-सी. परीक्षा पास की और विश्वविद्यालय के एम.ए. और एम.एस-सी. कक्षाओं के विद्यार्थियों में सर्वोच्च स्थान प्राप्त किया। सन् १९१० में आप इंग्लैण्ड गए तथा दो वर्ष पश्चात् केंब्रिज विश्वविद्यालय से आपको नैचुरल सायंस ट्राइपॉस की डिग्री प्राप्त हुई।
स्वदेश वापस आने पर, आप गवर्नमेंट कालेज, लाहौर, में वनस्पति शास्त्र के प्रोफेसर नियुक्त हुए। सन् १९१९ में आप युनिवर्सिटी प्रोफेसर हुए तथा सन् १९२९ में आपकी पदोन्नति इंडियन एडुकेशनल सर्विस में हुई। आप पंजाब विश्वविद्यालय के फेलो तथा सिंडिकेट के सदस्य भी निर्वाचित हुए और दीर्घ काल तक विज्ञान विभाग के डीन रहे। आगरा, लखनऊ तथा बनारस विश्वविद्यालयों के विज्ञान विभागों से भी आप बराबर संबद्ध थे। विज्ञान को आपकी बहुमूल्य देन के आधार पर, पंजाब विश्वविद्यालय ने सन् १९३३ में आपको डॉक्टर ऑव सायंस की मानोपाधि दी। सन् १९१९ में भारतीय विज्ञान कांग्रेस के वनस्पति अनुभाग के तथा सन् १९२२ में पूर्ण अधिवेशन के आप अध्यक्ष निर्वाचित हुए थे। सन् १९२० में इंडियन वोटैनिकल सोसायटी की स्थापना पर आप उसके मंत्री तथा पाँच वर्ष बाद उसके सभापति हुए। इस संस्था के जर्नल के मुख्य संपादक रहने के सिवाय, आप हॉलैंड के 'क्रॉनिका बोटैनिका' नामक पत्र के सलाहकार संपादक रहे।
डा. कश्यप ने वनस्पति शास्त्र से संबंधित अनेक मौलिक अनुसंधान किए और मूल्यवान लेख लिखे हैं, जिनमें एक्विसीटम (Equisetum) के लैंगिक जनन, पश्चिमी हिमालय के लिवरवर्ट (liverworts) तथा तिब्बत के वनस्पतिसमूह पर लिखे लेखों ने आपकी ख्याति देश और विदेश में फैला दी। इन्होंने पश्चिमी हिमालय तथा पश्चिमी और मध्य तिब्बत में लंबी यात्राएँ कीं। इस प्रदेश की खोज तथा यहाँ की वनस्पतियों के अध्ययन में इनकी विशेष रुचि थी। दुर्बल स्वास्थ्य पर भी निरंतर खोज में लगे रहकर, डा. कश्यप ने सिद्ध कर दिया कि वैज्ञानिक अनुसंधान के आगे वे अपने जीवन तक को भी कोई महत्व नहीं देते थे।
हरियाणा राज्य एड्स नियंत्रण सोसाइटी

नारनौल में लक्षित हस्तक्षेप परियोजना

विभिन्न परियोजनाओं में से एक महेंद्रगढ़ के नारनौल शहर के लिए लक्षित हस्तक्षेप के लिए शिखर चेतना संगठन भिवानी नमक एक गैर-सरकारी संगठन के सहयोग से परियोजना को लागू की गयी जिसकी मंजूरी आदेश 2010/11/03 को परियोजना निदेशक द्वारा दी गयी थी। शिखर चेतना संगठन इस परियोजना के तहत 200 महिला यौनकर्मियों को कवर किया जाएगा [FSWs], 100 पुरुष, जो पुरुषों के साथ यौन सम्बन्ध रखते हैं [MSMs] और 100 इंजेक्शन से नशा करने वालों [IDU] के बीच अपने काम को प्रारंभ किया। कार्यक्रम 22/03/2010 से शुरू हुआ और विस्तृत जानकारी प्राप्त करने तथा एड्स-चेतना के प्रति अपने लक्ष्य में सफल रहा।

रक्तदाता कार्ड

हरयाणा में समय-समय पर रक्तदान शिविर आयोजित होते हैं जिनमें रक्तदाता भाग लेते हैं और उन्हें प्रोत्साहित भी किया जाता है। ऐसी ही एक नीति के अंतर्गत योगदानकर्ताओं को रक्तदाता कार्ड जिसे एक एक साल की अवधि में रक्त की एक इकाई प्राप्त करने के लिए इस्तेमाल किया जा सकता है।

हरियाणा राज्य एड्स कंट्रोल सोसायटी की आलोचना

विभिन्न राज्यों जैसे कि आंध्र प्रदेश और पंजाब में राज्य एड्स कंट्रोल सोसायटी एक अलग विभाग की तरह काम कर रहा है जबकि हरयाणा राज्य एड्स कंट्रोल सोसायटी के सन्दर्भ में आलोचकों ने कहा है की यह राज्य के स्वस्थ विभाग पर अधिक निर्भर करता है और इसके कर्मचारियों को समय-समय पर पोलियो अभियान जैसे असंबंधित कार्यों में व्यस्त किया जाता है।
जहानगंज गाँव, फर्रुखाबाद (फर्रुखाबाद)

यातायात

जहाँनगंज फर्रुखाबाद जिले का एक अभिन्न गाँव है। यहाँ पहुचने के लिये फर्रुखाबाद से 22 किलोमीटर का सफर बस या निजी वाहन से तय करना पड़ता है तथा मोहम्मदाबाद से 11, छिबरामऊ से 14, कमालगंज से 9 किलोमीटर दूर है।

शिक्षा

इस गाँव में शिक्षा प्राप्त करने के लिये कई निजी व सरकारी स्कूल व विध्यालय है / जैसे-कन्या पाठशाला,प्राथमिक विध्यालय,जूनियर,पुत्तूलाल गोमती देवी इण्टर कॉलेज,पुत्तूलाल मेमोरियल पी.जी. कॉलेज आदि/
सराबुरी प्रान्त

नामोत्पत्ति

"बुरी" शब्द संस्कृत के "पुरी" (अर्थ: नगर) शब्द से उत्पन्न है और "स" का अर्थ थाई भाषा में "दलदल" है। सराबुरी की स्थापना एक दलदली क्षेत्र के पास हुई थी।
इको वाइरस

इको वाइरस एक विषाणु है। ये जठरांत्र पथ पर पाए जाते है। ये विषाणु कई बीमारीयों का कारण है। यह गम्री में ज्य़ादा रोगाणुयुक्त करते है।

इतिहास

१९५० के दशक के शुरुआती समय में मल से इको वायरस का पहला अलगाव हुआ।

विवरण

इको वाइरस शिशुओं और छोटे बच्चों में तीव्र बुखार की बीमारी के प्रमुख कारणों से एक है। इको वाइरस अत्यधिक संक्रामक है। जन्म के बाद इस विषाणु अगर बच्चे की शरीर में पाए जाए तो बच्चे को गम्भीर रोग हो सकता है। शिशु मृत्य दर इससे बढ़ जाती है। रूप में यह अन्य विषाणुओं के समान है।

लक्षण

इको वाइरस बीमारीयाँ बच्चे और पुरुषों में होता है। वयस्कों में मयोकार्डिटिस सबसे जटिल समस्या है।

संक्रमण के कारण

संक्रमण के मुख्य कारण स्वच्छता की अभाव हो सकता है। कभी-कभी लार की श्वसन से भी यह संक्रमित होता है। भोजन और पानी के माध्यम से भी यह रोग फैल सकता है।
बैण्डोरा, गोवा

भूगोल

बैण्डोरा 15° 24' 30N 73° 58' 53E के निर्देशांको पर स्थित है, और समुद्र-तल से इसकी ऊँचाई 34 मीटर है।

जनसांख्यिकी

भारत की 2001 की जनगणना में यहाँ की कुल जनसंख्या 12,264 थी। कुल जनसंख्या में पुरुष 54% और महिलाएँ 46% थीं। बैण्डोरा की औसत साक्षरता दर 71% था जो राष्ट्रीय औसत 59.5% से अधिक था। 10% जनसंख्या 0-6 वर्ष आयुवर्ग के लोगों की थी।
पाञ्चाल

पांचाल या पान्चाल राज्य प्राचीन भारत के १६ महाजनपदों में से एक था। यह उत्तर में हिमालय के भाभर क्षेत्र से लेकर दक्षिण में चर्मनवती नदी के उत्तरी तट के बीच के मैदानों में फैला हुआ था। इसके पश्चिम में कुरु, मत्स्य तथा सुरसेन राज्य थे और पूर्व में नैमिषारण्य था। बाद में यह दो भागों में बाँटा गया। उत्तर पांचाल हिमालय से लेकर गंगा के उत्तरी तट तक था तथा उसकी राजधानी अहिछत्र थी तथा दक्षिण पांचाल गंगा के दक्षिणी तट से लेकर चर्मनवती तक था और उसकी राजधानी काम्पिल्य थी।

अखण्ड पांचाल की सत्ता पाण्डवों के ससुर तथा द्रौपदी के पिता द्रुपद के पास थी। कहा जाता है कि पहले द्रुपद तथा पाण्डवों और कौरवों के गुरु द्रोणाचार्य के बीच घनिष्ट मित्रता थी लेकिन कुछ कारणवश दोनों में मन-मुटाव हो गया। फलतः दोनों के बीच युद्ध छिड़ गया। युद्ध में द्रुपद की हार हुयी और पांचाल का विभाजन हुआ। उत्तर पांचाल के राजा द्रोणाचार्य के पुत्र अश्वत्थामा मनोनीत हुये तथा द्रुपद को दक्षिण पांचाल से ही संतोष करना पड़ा। दोनों राज्यों को गंगा अलग करती थी।
रवि शंकर

शिक्षा

रविशंकर ने भारतीय शास्त्रीय संगीत की शिक्षा उस्ताद अल्लाऊद्दीन खाँ से प्राप्त की। अपने भाई उदय शंकर के नृत्य दल के साथ भारत और भारत से बाहर समय गुजारने वाले रविशंकर ने 1938 से 1944 तक सितार का अध्ययन किया और फिर स्वतंत्र तौर से काम करने लगे। बाद में उनका विवाह भी उस्ताद अल्लाऊद्दीन खाँ की बेटी अन्नपूर्णा से हुआ।
कॅप्लर-६९ तारा

विवरण

कॅप्लर-६९ G-श्रेणी का तारा है। इसका द्रव्यमान (मास) हमारे सूरज का ८१% और व्यास हमारे सूरज के व्यास का ९३% है। इसका सतही तापमान ५६३८ कैल्विन है जो हमारे सूरज के ५७७८ कैल्विन के सतही तापमान के आसपास ही है। पृथ्वी से इसकी चमक (सापेक्ष कांतिमान) लगभग +१३.७ मैग्नीट्यूड मापी गई है जो इतनी धुंधली है कि बिना दूरबीन के नहीं देखी जा सकती।
करछना

करछना (अंग्रेजी -KARCHHANA) इलाहाबाद जिला के आठ तहसीलो में एक है। इलाहाबाद से कोहडार मार्ग (लगभग दूरी २२ किलोमीटर) करछना रेलवे स्टेशन (कोड KCN) से करीब २ किलोमीटर दक्षिण में स्थित है। इसका पिनकोड २१२३०१ है।
ऐन्टिमोनी

ऐंटीमनी के यौगिक

ऐंटीमनी के +3 संयोगी Sb (III) तथा +5 संयोजी Sb () यौगिक ज्ञात है।
ऐंटीमनी (III) आक्साइड (Sb2O3) श्वेत चूर्ण जो जल में विलेय है। यह उभयधर्मी है। टार्टर एमेटिक बनाने तथा औषधि के रूप में प्रयुक्त.
ऐंटीमनी () आक्साइड (Sb2O5)-पीत ठोस जो जल में अविलेय होता है। इसे ऐंटीमनी पेंटाक्लोराइड के जल अपघटन द्वारा या ऐंटीमनी को नाइट्रिक अम्ल के साथ गर्मकरके प्राप्त करते हैं। यह उत्तम आक्सीकारक है और पोटैसियम आयोडाइड के अम्लीय विलयन में से आयोडीन मुक्त करता है।
SbCl5+2KI - -> SbCl3 +2KHCl + I
ऐंटीमनी (III) क्लोराइड (SbCl3)- ऐंटीमनी ट्राइक्लोराइड -श्वेत जलग्राही ठोस जो जल द्वारा अपघटित होकर आक्सीक्लोराइड बनाता है-
SbCl3+ H2O3 --> SbOCl + 2HHCl
ऐंटीमनी () क्लोराइड (SbCl5)- एंटीमनी पेंटाक्लोराइड. रंगहीन द्रव्य जिसे संलित ट्राइक्लोराइड के साथ क्लोरीन की अभिक्रिया कराकर बनाया जाता है। यह प्रबल क्लोरीनीकारक है।
ऐंटीमनी पोटैसियम टार्टरेट या टार्टर एमेटिक या पोटैसियम ऐंटीमोनिल टार्टरेट (2 KSbO C4H4O6 H2O) -श्वेत विषैला चूर्ण जिसका उपयोग एमेटिक के रूप में तथा रंगबन्धक के रूप में होता है।
ऐंटीमनी (III) सल्फाइड (Sb2S3) ऐंटीमनी ट्राइसल्फाइड, या स्टिब्नाइट- काला या लाल अविलेय क्रिस्टलीय ठोस, जिसका उपयोग दियासलाई बनाने में तथा आतिशवाजी में होता है।
ऐंटीमनी () सल्फाइड (Sb2S5), ऐंटीमनी पेंटासल्फाइड- पीला अविलेय चूर्ण जिसका उपयोग रंजक के रूप में तथा रबर के बल्वनीकरण में किया जाता है।
ऐंटीमनी सल्फेट Sb2(SO4)- श्वेत क्रिस्टलीय अविलेय ठोस जो विस्फोटक के रूप में प्रयुक्त होता है।
ऐंटीमनी हाइड्राइड या स्टिबीन (SbH3)- अस्थायी रंगहीन गैस जो सरलता से अपघटित होकर ऐंटीमनी उत्पन्न करती है।
१३७१ ईसा पूर्व

१३७१ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १३७१ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
रितु ललित

रितु ललित (जन्म: 1964) भारत के फरीदाबाद में स्थित भारतीय उपन्यासकार, लघु कथाकार, और ब्लॉगर हैं। वह ज्यादातर फंतासी और रोमांचक शैली की कथा लेखन के लिये जानी जाती हैं। वह पाँच उपन्यासों की लेखिका हैं; ए बाउलफुल ऑफ़ बटरफ्लाइज़ ("A Bowlful of Butterflies"), हिलावी ("Hilawi"), चक्र, क्रॉनिकल्स ऑफ द विच वे ("Chakra, Chronicles of the Witch Way"), रोंग फॉर द राइट रीसन्स ("Wrong for the Right Reasons") और हिज़ फादर्स मिस्ट्रैस ("His Father’s Mistress")।

प्रारंभिक जीवन और शिक्षा

रितु ललित का जन्म दिल्ली, भारत में हुआ था और उनका पालन-पोषण भारत के उत्तर पूर्वी हिस्से में हुआ था। उनके पिता भारत सरकार के साथ इलेक्ट्रिकल इंजीनियर थे और उनका तबादला अक्सर होता रहता था। इसलिए उन्होंने विभिन्न केन्द्रीय विद्यालयों में अपनी स्कूली शिक्षा प्राप्त की। उन्होंने गुवाहाटी विश्वविद्यालय से अंग्रेजी साहित्य में बैचलर और दिल्ली विश्वविद्यालय से अंग्रेजी साहित्य में अपनी मास्टर डिग्री पूरी की। वह बिजनेस एडमिनिस्ट्रेशन में पोस्ट ग्रेजुएट डिप्लोमा लिये हैं।

करियर

रितु ललित 2011 में अपना पहला उपन्यास ए बाउलफुल बटरफ्लाइज़ लेकर आईं। उसके बाद 2012 में हिलावी। उनके डेब्यू उपन्यास से पहले, प्रशांत शेहड़े द्वारा संकलित उनके दो लघु कथा संग्रह रिपल्स 2009 में प्रकाशित हुए। 2012 में पॉपुलर प्रकाशन द्वारा प्रकाशित रितु का दूसरा उपन्यास हिलावी प्रकाशित हुआ। पंचतन्त्र की दंतकथाओं और मानव शरीर में ऊर्जा भंवर की वैदिक अवधारणा से प्रेरित उनका तीसरा उपन्यास चक्र: क्रॉनिकल्स ऑफ द विच वे 2013 में सामने आया। 2014 में, उन्होंने अपना चौथा उपन्यास हिज फादर्स मिस्ट्रेस जारी किया। 2015 में वह एक और उपन्यास, रोंग फॉर द राइट रीसन्स लेकर आईं। 
उसकी लघु कहानियों को सीबीएसई बोर्ड के पाठ्यक्रम के कक्षा 8 और कक्षा 12 में एक भाग के रूप में पढ़ाया जाता है। उनकी दो कहानियां राष्ट्रीय शैक्षिक अनुसंधान और प्रशिक्षण परिषद द्वारा प्रकाशित की गईं। वह फीनिक्स रितु के नाम से ब्लॉग लिखती हैं। टाइम्स ऑफ इंडिया के अनुसार, रितु वर्तमान में दो ब्लॉग चला रही हैं, एक व्यक्तिगत ब्लॉग और दूसरा खाना पकाने पर।
विजयनगर साहित्य

विजयनगर साहित्य से आशय विजयनगर साम्राज्य में रचित कन्नड, तेलुगु संस्कृत और तमिल साहित्य से है। यह काल दक्षिण भारत के साहित्यिक इतिहास का स्वर्ण काल था। इस काल में राजाओं ने विभिन्न भाषाओं के साहित्यकारों को आश्रय दिया जिन्होने जैन, वीरशैव और वैष्णव सम्प्रदाय की परम्पराओं के ग्रन्थों की रचना की। इस काल में सैकड़ों ग्रन्थों की रचना हुई जो भारतीय संस्कृति, धर्म, जीवनचरित, प्रबन्ध, संगीत, व्याकरण, कविता, आयुर्वेद आदि से सम्बन्धित थे।
भारतीय श्रम कानून

भारतीय श्रम कानून से आशय भारत के उन कानूनों से है जो भारत में श्रम एवं रोजगार का नियमन करतीं हैं। भारत में पचास से भी अधिक राष्ट्रीय श्रम कानून तथा बहुत से राज्यनिर्मित श्रम कानून हैं।
उदरामृत वटी

यह आयुर्वेद में एक प्रकार की औषधि है जिसे बहुत से औषधीय पौधों एवं खनिजों से बनाया गया है।

मुख्य घटक

पुनर्नवा,भूमि आंवला, मोकय, चित्रक, आंवला, बहेड़ा, कुटकी, आमबीज, निशोथ, बिल्व, अजवायन, अतीस कड़वा, घृतकुमारी, मुक्ताशुक्ति भस्म, कसीस भस्म, लौह भस्म, मंडूर भस्म 

मुख्य लाभ

१. इस वटी के सेवन से पेट दर्द, मन्दाग्नि,अतिसार, विबंध, अजीर्णता, आदि उदर विकारों का उपचार किया जाता है।
२. इससे यकृत के रोग, जैसे- पीलिया ठीक किया जाता है।
३. रक्ताल्पता तथा जीर्ण ज्वर आदि यकृत विकारों में विशेषत लाभ होता है।
४. इस औषधि का प्रयोग कब्ज़ और दस्त दोनों स्तिथि में किया जाता है।
५. अपच एवं भूख न लगने में भी यह लाभकारी है।
६. इसका प्रयोग अन्य औषधियों के साथ दमा, जलोदर, मुत्रधिक्य, विषाणुजनित संक्रमण, श्वसनीशोध, कृमिरोग, व्रण, बवासीर आदि के लिए भी किया जाता है।

बहरी कड़ियाँ

https://en.wikipedia.org/wiki/Phyllanthus_emblica
अनुभव सिन्हा

प्रारम्भिक जीवन

सिन्हा का जन्म इलाहाबाद, उत्तर प्रदेश में हुआ था। उनके पिता का नाम प्रेम गोविंद सिन्हा और माता का नाम सुशीला सिन्हा है। उनकी शुरुआती शिक्षा दीक्षा कालागढ़, गढ़वाल से हुई। सिन्हा ने हाईस्कूल की पढ़ाई राजकीय इंटर कॉलेज, इलाहाबाद से और इंटरमीडिएट बनारस के क्वीन्स कॉलेज से किया। इन्होंने मैकेनिकल इंजीनियरिंग में स्नातक की उपाधि अलीगढ़ मुस्लिम विश्वविद्यालय से प्राप्त की।